PLANINSKO DRUŠTVO CELJE MATICA                                                                            Celje,  29. 3. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si 

POSLEDNJI DVATISOČAK 

DUNAJSKI SNEŽNIK,  SCHNEEBERG,  2076 m, 

V SOBOTO,  9. APRILA 2011 

NA JUGU DUNAJSKE KOTLINE 

SE DO POZNE POMLADI BLEŠČE SNEŽIŠČA Z APNIŠKEGA SNEŽNIKA, 

KI SKUPAJ S SOSEDO RAXALPE IN S PROMETOM OBREMENJENIM SEMMERINGOM 

SESTAVLJA DUNAJSKE DOMAČE GORE NA SKRAJNEM VZHODU ALPSKEGA LOKA. 

KO SE OB PETIH ZJUTRAJ, 5:00, 

Z NAROČENIM AVTOBUSOM ODPRAVLJAMO NANJ Z GLAZIJE OB LJUBLJANSKI CESTI, 

PRÈCEJ VSTOPIMO NA AVTOMOBILSKO CESTO PROTI MEJNEMU PREHODU NA ŠENTILJU. 

PO 10 km DOLGEM PREDORU PLABUTSCH SE OGNEMO NEMŠKEMU GRADCU. 

PO HITRI CESTI BRZIMO OB MURI MIMO NEMŠKE BISTRICE DO MOSTA NA MURI, 

OB PRITOKU MURICI PA POD PREVRTANI PRELAZ ČEMERNIK, SEMMERING, 965 m. 

S CESTE S6 ZAVIJEMO V GLOGNICI, GLOGGNITZ, 442 m, 

KI LEŽI ŽE NA JUŽNEM ROBU DUNAJSKE KOTLINE V SPODNJI AVSTRIJI. 

CESTA B27 OB ČRNI REKI, SCHWARZA, NAS PELJE V PEKLENSKO DOLINO, HÖLLENTAL. 

KO OPAZIMO ŽIČNICO NA RAXALPE IN CESARSKO VODARNO KAISERBRUNN, 521 m, 

SMO ŽE SKORAJ NA PARKIRIŠČU, 547m, NA USTJU STRANSKE DOLINE WEICHTAL. 

OB BLIŽNJEM PLANINSKEM DOMU, WEICHTALHAUS, 563 m, 

SE ZAČNE LAŽJA RDEČE OZNAČENA POT V SKORAJ SUHO TESEN WEICHTALKLAMM. 

SKOZNJO NAM POMAGAJO ŽELEZNE LESTVE, SKOBE, VKLESANI STOPI IN VERIGE. 

NAD IZSTOPOM IZ TESNI, okoli 1180 m, 

SE ODDAHNEMO NA GOZDNI CESTI IN ODŽEJAMO OB STUDENCU, JAKOBSQUELLE, 

PREDEN SE VZPNEMO DO BRŽČAS ŠE ZAPRTE KOČE, KIENTHALERHÜTTE, 1380 m. 

TIK ZA KOČO STOJI STOLP TURMSTEIN, 1416 m. ČE ŽELIMO, 

ZLEZEMO NANJ ZA DOBER TEK V 10 minutah PO SKOBAH IN VERIGAH NA VZHODNEM RAZU! 

PO MALICI PRED KOČO POIŠČEMO JUŽNO GROFOVSKO POT, SÜDLICHER GRAFENSTEIG 

PO NJEJ SKORAJ PO RAVNEM PREČIMO POD STENAMI VRH GOZDNATIH POBOČIJ SNEŽNIKA. 

KO DOSEŽEMO RAZPOTJE NA REBRU STADELWANDLEITEN, 1505 m, 

KI LEŽI NAD PRAVLJIČNIM TRAVNIKOM Z LOVSKO KOČO MESTA DUNAJA, 

TA PA NAD PRILJUBLJENIM PLEZALIŠČEM STADELWAND, 

SE PO ZELENO OZNAČENI STEZI SKOZI IZSEKANO RUŠJE IN PO MELIŠČIH OBRNEMO 

PROTI NAJVIŠJEMU VRHU DUNAJSKEGA SNEŽNIKA, KI JE das KLOSTERWAPPEN, 2076 m. 

PO VRŠNI PLANOTI SE SPREHODIMO ŠE NA SOSEDNJI KAISERSTEIN, 2061 m. 

OGLASIMO SE 2 minuti STRAN V NAJBRŽ ŽE OSKRBOVANI KOČI, FISCHERHÜTTE, 2049 m, 

IN SE PO SVOJIH SLEDEH VRNEMO NA 15 minut ODDALJENI KLOSTERWAPPEN, 2076 m. 

Z VRHA SESTOPIMO PO OZNAČENEM ODSEKU SEVERNE ALPSKE POTI 01, 

KI NAS MIMO TREH JELK PRIPELJE DO ŽE ZNANE ZAPRTE KIENTHALERHÜTTE, 1380 m. 

S PRAV TAKO ZNANE GOZDNE CESTE POD KOČO 

POIŠČEMO RUMENO OZNAČEN SESTOP, FERDINAND-MAYR-WEG. 

TA STEZA NAD PREHOJENO TEMAČNO DEBRIJO 

NAS PO 8 urah IN POL HOJE BREZ TEŽAV PRIPELJE NA IZHODIŠČE V WEICHTALHAUS, 563 m. 

DOMOV SE PO ISTIH CESTAH VRNEMO okoli 22. ure. 

ZA VZPON NA TURMSTEIN PRIPOROČAMO ČELADO. VARUJEMO SE NA SKOBAH IN VERIGAH. 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 25,00 €. 

DOBER DAN NAD PEKLENSKO DOLINO! 

Tone Primožič

